CELEX: 32019D0573
Language: bg
Date: 2019-04-08 00:00:00
Title: Решение (ЕС) 2019/573 на Съвета от 8 април 2019 година за сключване, от името на Европейския съюз и неговите държави членки, на Третия допълнителен протокол към Споразумението за икономическо партньорство, политическо координиране и сътрудничество между Европейската общност и нейните държави членки, от една страна, и Мексиканските съединени щати, от друга страна, за да се вземе предвид присъединяването на Република Хърватия към Европейския съюз

11.4.2019   
               
               
                  BG
               
               
                  Официален вестник на Европейския съюз
               
               
                  L 100/3
               
            
         РЕШЕНИЕ (ЕС) 2019/573 НА СЪВЕТА
         от 8 април 2019 година
         за сключване, от името на Европейския съюз и неговите държави членки, на Третия допълнителен протокол към Споразумението за икономическо партньорство, политическо координиране и сътрудничество между Европейската общност и нейните държави членки, от една страна, и Мексиканските съединени щати, от друга страна, за да се вземе предвид присъединяването на Република Хърватия към Европейския съюз
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 91, член 100, параграф 2, членове 207 и 211 във връзка с член 218, параграф 6, втора алинея, буква а) от него,
         като взе предвид Акта за присъединяване на Република Хърватия, и по-специално член 6, параграф 2 от него,
         като взе предвид предложението на Европейската комисия,
         като взе предвид одобрението на Европейския парламент (1),
         като има предвид, че:
         
                     (1)
                  
                  
                     Споразумението за икономическо партньорство, политическо координиране и сътрудничество между Европейската общност и нейните държави членки, от една страна, и Мексиканските съединени щати, от друга страна (2) (наричано по-долу „Общото споразумение“), бе подписано на 8 декември 1997 г. и влезе в сила на 1 октомври 2000 г.
                  
               
                     (2)
                  
                  
                     В съответствие с член 6, параграф 2 от Акта за присъединяване на Република Хърватия присъединяването на Хърватия към Общото споразумение трябва да се договори посредством протокол към Общото споразумение, сключен между Съвета, действащ с единодушие от името на държавите членки, и Мексиканските съединени щати.
                  
               
                     (3)
                  
                  
                     На 14 септември 2012 г. Съветът упълномощи Комисията да започне преговори със Мексиканските съединени щати с цел сключване на Трети допълнителен протокол към Общото споразумение, за да се вземе предвид присъединяването на Република Хърватия към Европейския съюз („Протоколът“). Преговорите приключиха успешно и протоколът бе подписан в съответствие с Решение (ЕС) 2018/2024 (3) на Съвета на 27 ноември 2018 г.
                  
               
                     (4)
                  
                  
                     Протоколът следва да бъде одобрен,
                  
               ПРИЕ НАСТОЯЩОТО РЕШЕНИЕ:
         
            Член 1
            Одобрява се, от името на Съюза и неговите държави членки, Третият допълнителен протокол към Споразумението за икономическо партньорство, политическо координиране и сътрудничество между Европейската общност и нейните държави членки, от една страна, и Мексиканските съединени щати, от друга страна, за да се вземе предвид присъединяването на Република Хърватия към Европейския съюз (4).
         
         
            Член 2
            Председателят на Съвета извършва, от името на Съюза и неговите държави членки, нотификацията, предвидена в член 5, параграф 2 от Третия допълнителен протокол (5).
         
         
            Член 3
            Настоящото решение влиза в сила в деня на приемането му.
         
         
            Съставено в Люксембург на 8 април 2019 година.
            
               
                  За Съвета
               
               
                  Председател
               
               F. MOGHERINI
            
         
         
            (1)  Одобрение от 12 февруари 2019 г. (все още непубликувано в Официален вестник).
         
            (2)  ОВ L 276, 28.10.2000 г., стр. 45.
         
            (3)  Решение (ЕС) 2018/2024 на Съвета от 22 май 2018 г. за подписване, от името на Европейския съюз и неговите държави членки, и за временно прилагане на Трети допълнителен протокол към Споразумението за икономическо партньорство, политическо координиране и сътрудничество между Европейската общност и нейните държави членки, от една страна, и Мексиканските съединени щати, от друга страна, за да се вземе предвид присъединяването на Република Хърватия към Европейския съюз (ОВ L 325, 20.12.2018 г., стр. 1).
         
            (4)  Текстът на Протокола е публикуван в ОВ L 325, 20.12.2018 г., стр. 3 заедно с решението за подписването му.
         
            (5)  Датата на влизане в сила на Протокола ще бъде публикувана в Официален вестник на Европейския съюз от Генералния секретариат на Съвета.